rejauldu/bengali-wikipedia huggingface dataset:
মার্গারেট গেয়েন (জন্ম ১০ জুলাই ১৯৯৪) একজন অস্ট্রেলীয় দীর্ঘ লম্ফবিদ।  তিনি ২০১৪ কমনওয়েলথ গেমসে ষষ্ঠ এবং ২০১৪ কন্টিনেন্টাল কাপে অষ্টম স্থান অর্জন করেছিলেন। তিনি ২০১২ সালের ওয়ার্ল্ড জুনিয়র চ্যাম্পিয়নশিপেও প্রতিদ্বন্দ্বিতা করেছিলেন।  ৪ × ১০০ মিটার রিলেতে তিনি ২০১৪ কমনওয়েলথ গেমসে পঞ্চম স্থানে ছিলেন। তিনি ২০১৪ সালের বিশ্ব রিলেতে প্রতিযোগিতা করেছিলেন।  তার ব্যক্তিগত সেরা লাফ হল ৬.৬২ মিটার, যা ২০১৪ সালের জানুয়ারিতে অ্যাডিলেডে অর্জন করেছিলেন।   তথ্যসূত্র   বিষয়শ্রেণী:কমনওয়েলথ গেমসে অস্ট্রেলীয় প্রতিযোগী বিষয়শ্রেণী:২০১৪ কমনওয়েলথ গেমসের মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:অস্ট্রেলীয় নারী দীর্ঘ লম্ফবিদ বিষয়শ্রেণী:জীবিত ব্যক্তি বিষয়শ্রেণী:১৯৯৪-এ জন্ম বিষয়শ্রেণী:২১শ শতাব্দীর অস্ট্রেলীয় নারী ক্রীড়াবিদ
খোশবাগ (এছাড়াও খোসবাগ; আক্ষরিক অর্থে "সুখের বাগান বা আনন্দ উদ্যান") হলো ভারতের পশ্চিমবঙ্গের মুশির্দাবাদে ভাগীরথী নদীর পশ্চিম তীরের প্রায় এক মাইল দূরে অবস্থিত বাংলার নবাবদের কবরস্থানের বাগান। খোশবাগে আফশার রাজবংশের বাংলার নবাব ও তাদের পরিবারের সদস্যদের কবরস্থান, অন্যদিকে জাফরাগঞ্জ সমাধিক্ষেত্রে নাজাফি রাজবংশের মীর জাফর থেকে শুরু করে পরবর্তী নবাব ও তাদের পরিবারের কবর রয়েছে। খোশবাগ নবাব সিরাজউদ্দৌলা, তার স্ত্রী বেগম লুৎফুন্নেসা, নবাব আলীবর্দি খান ও তার মায়ের কবরস্থান বা বিশ্রামস্থল।  ইতিহাস খোশবাগে অবস্থিত মসজিদ|thumb|200px|left কবরস্থানের বাগানটি বাংলার প্রথম নবাব নবাব আলীবর্দি খান নির্মাণ করেন। এটি প্রাচীরযুক্ত বেড়া নিয়ে গঠিত। বাইরের দেয়ালে মাস্কেট্রির জন্য গর্ত লুপ করা ছিল এবং অষ্টভুজ দুর্গ দুপাশে ছিল। বাগানটিতে  সিরাজউদ্দৌলা, আলীবর্দি খানসহ তাদের পরিবারের মোট ৩৪ সদস্যের কবর রয়েছে।    ১৭৫৭ সালে পলাশীর যুদ্ধে নবাব সিরাজউদ্দৌলার মৃত্যুর পর তার স্ত্রী লুৎফুন্নেসা বেগম মীর জাফরের  হারেমে যোগ দিতে অস্বীকার করেন এবং ঢাকায় পালিয়ে আসেন। পরে তিনি মুশির্দাবাদ ফিরে আসেন, এবং কথিত আছে যে তিনি খোশবাগে সিরাজের কবর ও ১০৮ ধরনের গোলাপের যত্ন নিয়ে থাকতেন যা বেশ কয়েক বছর ধরে একসময় বাগানে ফুটেছিল। তিনি খোশবাগের রক্ষণাবেক্ষণের জন্য ১,০০০ ভারতীয় রুপি ব্যয় করেছিলেন বলে অভিযোগ করা হয় এবং তার মৃত্যুর পরে ১৭৯০ সালে, তাকে তার স্বামী নবাব সিরাজউদ্দৌলার কবরের কাছে সমাধিস্থ করা হয়।  বাগানটি  ভূমির ওপর অবস্থিত এবং   লম্বা প্রাচীর দ্বারা পরিবেষ্টিত।  চিত্রশালা  তথ্যসূত্র   বহিঃসংযোগ     বিষয়শ্রেণী:মুর্শিদাবাদের দর্শনীয় স্থান বিষয়শ্রেণী:ভারতের কবরস্থান
অ্যান্টনি রলস্টন (; জন্ম: ১৬ নভেম্বর ১৯৯৮) হলেন একজন স্কটল্যান্ডীয় পেশাদার ফুটবল খেলোয়াড়। তিনি বর্তমানে স্কটল্যান্ডের পেশাদার ফুটবল লিগের শীর্ষ স্তর স্কটিশ প্রিমিয়ারশিপের ক্লাব সেল্টিক এবং স্কটল্যান্ড জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় হিসেবে খেলেন।  ২০১৬ সালে, রলস্টন স্কটল্যান্ড অনূর্ধ্ব-১৯ দলের হয়ে স্কটল্যান্ডের বয়সভিত্তিক পর্যায়ে অভিষেক করেছিলেন। প্রায় দুই বছর যাবত স্কটল্যান্ডের বয়সভিত্তিক দলের হয়ে খেলার পর, তিনি ২০২১ সালে স্কটল্যান্ডের হয়ে আন্তর্জাতিক পর্যায়ে অভিষেক করেছেন; স্কটল্যান্ডের জার্সি গায়ে তিনি এপর্যন্ত ৮ ম্যাচে ১টি গোল করেছেন।   প্রারম্ভিক জীবন  অ্যান্টনি রলস্টন ১৯৯৮ সালের ১৬ই নভেম্বর তারিখে স্কটল্যান্ডের বেলশিলে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  রলস্টন স্কটল্যান্ড অনূর্ধ্ব-১৯, স্কটল্যান্ড অনূর্ধ্ব-২০ এবং স্কটল্যান্ড অনূর্ধ্ব-২১ দলের হয়ে খেলার মাধ্যমে স্কটল্যান্ডের প্রতিনিধিত্ব করেছেন। ২০১৬ সালের ২৫শে অক্টোবর তারিখে তিনি লিশটেনস্টাইন অনূর্ধ্ব-১৯ দলের বিরুদ্ধে ম্যাচে স্কটল্যান্ড অনূর্ধ্ব-১৯ দলের হয়ে আন্তর্জাতিক পর্যায়ে অভিষেক করেছেন। স্কটল্যান্ডের বয়সভিত্তিক দলের হয়ে তিনি প্রায় ২ বছরে ১৬ ম্যাচে অংশগ্রহণ করেছেন।  ২০২১ সালের ১৫ই নভেম্বর তারিখে, ২২ বছর, ১১ মাস ও ৩০ দিন বয়সে, ডান পায়ে ফুটবল খেলায় পারদর্শী রলস্টন ডেনমার্কের বিরুদ্ধে অনুষ্ঠিত ২০২২ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে স্কটল্যান্ডের হয়ে অভিষেক করেছেন। উক্ত ম্যাচের ৮৭তম মিনিটে রক্ষণভাগের খেলোয়াড় কিরান টিয়ার্নির বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ৪ নম্বর জার্সি পরিধান করে ডান পার্শ্বীয় রক্ষণভাগের খেলোয়াড় হিসেবে খেলেছিলেন। ম্যাচটি স্কটল্যান্ড ২–০ গোলের ব্যবধানে জয়লাভ করেছিল। স্কটল্যান্ডের হয়ে অভিষেকের বছরে রলস্টন সর্বমোট ১ ম্যাচে অংশগ্রহণ করেছেন। জাতীয় দলের হয়ে অভিষেকের ৬ মাস ও ২৪ দিন পর, স্কটল্যান্ডের জার্সি গায়ে প্রথম গোলটি করেছেন; ২০২২ সালের ৮ই জুন তারিখে, আর্মেনিয়ার বিরুদ্ধে ম্যাচের ২৮তম মিনিটে স্টুয়ার্ট আর্মস্ট্রংয়ের অ্যাসিস্ট হতে স্কটল্যান্ডের হয়ে ম্যাচের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।   পরিসংখ্যান   আন্তর্জাতিক    দল  সাল  ম্যাচ  গোল স্কটল্যান্ড  ২০২১  ১  ০ ২০২২  ৫  ১ ২০২৩  ১  ০ ২০২৪  ১  ০ সর্বমোট  ৮  ১   তথ্যসূত্র    বহিঃসংযোগ      বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:স্কটল্যান্ডীয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:সেল্টিক ফুটবল ক্লাবের খেলোয়াড় বিষয়শ্রেণী:স্কটীয় পেশাদার ফুটবল লিগের খেলোয়াড় বিষয়শ্রেণী:স্কটল্যান্ডের আন্তর্জাতিক যুব ফুটবলার বিষয়শ্রেণী:স্কটল্যান্ডের অনূর্ধ্ব-১৯ আন্তর্জাতিক ফুটবলার বিষয়শ্রেণী:স্কটল্যান্ডের অনূর্ধ্ব-২০ আন্তর্জাতিক ফুটবলার বিষয়শ্রেণী:স্কটল্যান্ডের অনূর্ধ্ব-২১ আন্তর্জাতিক ফুটবলার বিষয়শ্রেণী:স্কটল্যান্ডের আন্তর্জাতিক ফুটবলার বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড়
কুষ্টিয়া সরকারি বালিকা উচ্চ বিদ্যালয় হচ্ছে বাংলাদেশের কুষ্টিয়ায় অবস্থিত একটি সরকারি মাধ্যমিক বিদ্যালয়। বিদ্যালয়টি প্রতিষ্ঠিত হয়েছিলো ১৮৭৬ সালে।    ইতিহাস   বাবু রামলাল সাহা ও স্থানীয় অন্যান্য ব্যক্তিবর্গ মিলে একটি প্রাথমিক বিদ্যালয় প্রতিষ্ঠা করেন সেই ব্রিটিশ শাসনামলেই। ১৮৭৬ সালে বিদ্যালয়টিকে মাধ্যমিক বিদ্যালয়ে রূপান্তরিত করে তৎকালীন মহকুমা ম্যাজিস্ট্রেট এর নামকরণ করেন "চারুলতা বালিকা বিদ্যালয়।" স্বাধীনতার পর বিদ্যালয়ের পুনঃনামকরণ করে বর্তমান নামে রাখা হয়।   শিক্ষা কার্যক্রম   বিদ্যালয়টিতে শুধুমাত্র মেয়েদের অধ্যয়নের সুযোগ থাকে। মূলত, বিদ্যালয়টি একটি প্রাথমিক বিদ্যালয় সংযুক্ত মাধ্যমিক বিদ্যালয়। বর্তমানে এ বিদ্যালয়ে ৩য় থেকে ১০ম শ্রেণি পর্যন্ত শিক্ষাদান করা হয়।   ইউনিফর্ম    প্রাথমিক শাখার লাল কামিজ , কামিজের উপর সাদা ক্রস বেল্ট , কোমরে সাদা বেল্ট  এবং সাদা কেডস্    মাধ্যমিক শাখার নীল কামিজ , কামিজের উপর সাদা ক্রস বেল্ট , কোমরে সাদা বেল্ট , সাদা অ্যাপ্রোন  এবং সাদা কেডস্    ফলাফল   বিদ্যালয়ে পাবলিক পরীক্ষায় অংশগ্রহণকারী শিক্ষার্থীদের পাশের হারের তালিকাঃ    সাল পরীক্ষার নাম পরীক্ষার্থী উত্তীর্ণ পাশের হার ২০১৯ এসএসসি ৩১১ ৩০৭ ৯৮.৭১ ২০২০ এসএসসি ৩৫২ ৩৩৯ ৯৬.৩১ ২০২১ এসএসসি ২৯৭ ২৯৫ ৯৯.৩৩   ল্যাবরেটরি   বিদ্যালয়ে পদার্থবিজ্ঞান, রসায়নবিজ্ঞান, জীববিজ্ঞান, কম্পিউটার ইত্যাদি বিষয়ে শিক্ষার্থীদের গবেষণার জন্য রয়েছে ল্যাব। এসব ল্যাবে বহু মূল্যবান যন্ত্রপাতি রয়েছে। শিক্ষার্থীদের ব্যবহারিক বিষয়ে জ্ঞান লাভের জন্য এসব উপকরণ ব্যবহৃত হয়।    গ্রন্থাগার   বিদ্যালয়টিতে রয়েছে বিশাল একটি গ্রন্থাগার। এতে রয়েছে বিভিন্ন ধরনের নামী-দামী কয়েক হাজার বই। শিক্ষার্থীরা এখানে স্বাচ্ছন্দ্যে বসে পড়তে পারে এবং তাদের পছন্দের বই নির্দিষ্ট সময়ের জন্য বাড়ি নিয়ে যেতে পারে।    খেলাধুলা ও বিভিন্ন সাংস্কৃতিক কর্মকাণ্ড   শিক্ষার্থীদের খেলাধুলার জন্য মাঠ রয়েছে, যা মূল ভবনের সামনেই অবস্থিত। মাঠটি বিদ্যালয়ের বার্ষিক ক্রীড়া প্রতিযোগিতা, আন্তঃশ্রেণী ক্রীড়া প্রতিযোগিতা, আন্তঃহাউজ ক্রীড়া প্রতিযোগিতা আয়োজনে ব্যবহৃত হয়। বছরজুড়েই বিদ্যালয়ে নানা রকম সাংস্কৃতিক কর্মকাণ্ড পালন করা হয়। শহীদ দিবস, স্বাধীনতা দিবস, বিজয় দিবস, জাতির জনকের জন্মদিন ও বিভিন্ন রাষ্ট্রীয় অনুষ্ঠান যথাযথ মর্যাদার সাথে পালিত হয়। বর্ষবরণ, বাসন্তী উৎসব ইত্যাদি নানা রকম অনুষ্ঠান শিক্ষার্থী-শিক্ষক সম্মিলিতভাবে পালন করে।   সহশিক্ষা কার্যক্রম   thumb|বিদ্যালয়ের পুরাতন ফটক  কুষ্টিয়া সরকারি বালিকা উচ্চ বিদ্যালয়ে খেলাধুলা, সাংস্কৃতিক ও অন্যান্য সহশিক্ষা কার্যক্রম সাফল্যের সাথে পরিচালিত হয়।   ক্লাব কথন    আইসিটি ক্লাব   বিজ্ঞান ক্লাব  বিতর্ক ক্লাব  সংগীত ও নাট্য ক্লাব  ল্যাঙ্গুয়েজ ক্লাব   অন্যান্য কার্যক্রম    বিশ্বসাহিত্য কেন্দ্র কর্তৃক পরিচালিত বইপড়া কর্মসূচি   ব্রিটিশ কাউন্সিল কর্তৃক পরিচালিত বইপড়া কর্মসূচি  বিএনসিসি  গার্লস্ গাইড  স্কাউট  রেড ক্রিসেন্ট   উল্লেখযোগ্য শিক্ষার্থী    ফরিদা পারভীন, বাংলাদেশী সংঙ্গীতশিল্পী   আরো দেখুন    কুষ্টিয়ার প্রতিষ্ঠানের তালিকা   তথ্যসূত্র       বহিঃসংযোগ      বিষয়শ্রেণী:১৮৭৬-এ প্রতিষ্ঠিত শিক্ষাপ্রতিষ্ঠান বিষয়শ্রেণী:কুষ্টিয়ার বিদ্যালয় বিষয়শ্রেণী:বাংলাদেশের বালিকা বিদ্যালয় বিষয়শ্রেণী:১৮৭৬-এ ব্রিটিশ ভারতে প্রতিষ্ঠিত
বেরাইদ ইউনিয়ন বাংলাদেশের ঢাকা জেলার তেজগাঁও উন্নয়ন সার্কেলের একটি প্রশাসনিক ইউনিয়ন। যা ঢাকা সিটি করপোরেশনের সাথে একীভূত করা হয়। স্থানীয় সরকার (সিটি করপোরেশন) সীমানা পরিবর্তন (সম্প্রসারণ ও সংকোচন) বিধিমালা-২০১৩-এর বিধি ৫(২) বিধান অনুসারে ডিসিসির অন্তর্ভুক্ত করা হয়।   ইতিহাস    অবস্থান ও সীমানা    আয়তন ও জনসংখ্যা  আয়তন : ৬.২১ বর্গ মাইল।  লোক সংখ্যা : প্রায়  ১৭৯৪৪ জন  পুরুষ :     ৯২০৪ জন।  মহিলা :    ৮৭৪০ জন।   দর্শনীয় স্থান  ✓ বালু নদীর তীর ✓ নতুন বেরাইদ ব্রিজ ✓ বেরাইদ বড় মসজিদ ✓ নদীর তীরে করই গাছ   আরও দেখুন    ভাটারা ইউনিয়ন  নাসিরাবাদ ইউনিয়ন  বাড্ডা ইউনিয়ন  তেজগাঁও উন্নয়ন সার্কেল   তথ্যসূত্র    বহিঃসংযোগ   বিষয়শ্রেণী:ঢাকা জেলার বিলুপ্ত ইউনিয়ন
শাহ মোহাম্মদ তানতারি (জন্ম ১৯৫৬) জম্মু ও কাশ্মীরের একজন ভারতীয় রাজনীতিবিদ। তিনি পুঞ্চ জেলার পুঞ্চ হাভেলি বিধানসভা কেন্দ্রের একজন বিধায়ক। তিনি ২০১৪ সালের জম্মু ও কাশ্মীর বিধানসভা নির্বাচনে জম্মু ও কাশ্মীর পিপলস ডেমোক্রেটিক পার্টির প্রতিনিধিত্ব করে জয়লাভ করেন। ২০২৪ সালের বিধানসভা নির্বাচনে তিনি জম্মু ও কাশ্মীর আপনি পার্টির প্রতিনিধিত্ব করে একই আসনে প্রতিদ্বন্দ্বিতা করেছিলেন কিন্তু হেরে যান।   প্রাথমিক জীবন এবং শিক্ষা  তানতারি জম্মু ও কাশ্মীরের পুঞ্চ জেলার হাভেলির বাসিন্দা। তিনি গোলাম মোহাম্মদ তানতারির ছেলে। তিনি ১৯৭৭ সালে জম্মু বিশ্ববিদ্যালয় থেকে বিএ সম্পন্ন করেন।   কর্মজীবন  তানতারি ২০১৪ সালের জম্মু ও কাশ্মীর বিধানসভা নির্বাচনে জম্মু ও কাশ্মীর পিপলস ডেমোক্রেটিক পার্টির প্রতিনিধিত্ব করে পুঞ্চ হাভেলি বিধানসভা কেন্দ্র থেকে জয়ী হন। তিনি ১৯,৪৮৮ ভোট পেয়ে তার নিকটতম প্রতিদ্বন্দ্বী জম্মু ও কাশ্মীর ন্যাশনাল কনফারেন্সের আজাজ আহমেদ খানকে ৩,৫১২ ভোটের ব্যবধানে পরাজিত করেন।   নির্বাচনী কর্মক্ষমতা  নির্বাচন নির্বাচনী এলাকা দল ফলাফল ভোট % বিরোধী প্রার্থী বিরোধী দল বিরোধী ভোট % তথ্যসূত্র  ২০২৪ পুঞ্চ হাভেলি ৯.২৯% আজাজ আহমেদ জান ৪২.৭২%  ২০১৪ পুঞ্চ হাভেলি ২৫.৫৭% আজাজ আহমেদ জান ২০.৯৬%    তথ্যসূত্র   বিষয়শ্রেণী:জম্মু ও কাশ্মীর আপনি পার্টির রাজনীতিবিদ বিষয়শ্রেণী:পুঞ্চ জেলা, ভারতের ব্যক্তি বিষয়শ্রেণী:জম্মু ও কাশ্মীর বিধানসভার সদস্য ২০১৪-২০১৮ বিষয়শ্রেণী:জম্মু ও কাশ্মীর পিপলস ডেমোক্রেটিক পার্টির রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:১৯৫৬-এ জন্ম
স্যার আর্থার স্ট্যানলি এডিংটন(ডিসেম্বর ২৮, ১৮৮২ - নভেম্বর ২২, ১৯৪৪) ছিলেন বিংশ শতাব্দীর বিখ্যাত জ্যোতিঃপদার্থবিজ্ঞানী। এডিংটন সীমার নামকরণ তার নাম অনুসারে করা হয়েছে। এটি একটি কমপ্যাক্ট বস্তুর উপরকার বিবৃদ্ধি থেকে বিকিরিত দীপন ক্ষমতার সীমা নির্দেশ করে।  আপেক্ষিকতার তত্ত্ব বিষয়ক গবেষণার জন্য তিনি বিখ্যাত। ১৯১৯ সালে তিনি একটি গবেষণাপত্র লিখেছিলেন যাতে মহাকর্ষের আপেক্ষিক তত্ত্ব সংশ্রিষ্ট তত্ত্ব ব্যাখ্যা করা হয়। এই নিবন্ধের মাধ্যমেই আইনস্টাইনের আপেক্ষিকতার সাধারণ তত্ত্ব ইংরেজি ভাষী বিশ্বে পরিচিতি লাভ করে।  ১৯২০ সালের দিকে, তিনি তার গবেষণাপত্র "দ্য ইন্টারনাল কনস্টিটিউশন অফ দ্য স্টারস"-এ নক্ষত্রে পারমাণবিক ফিউশন প্রক্রিয়ার আবিষ্কার এবং প্রক্রিয়ার পূর্বাভাস দেন।The Internal Constitution of the Stars A. S. Eddington The Scientific Monthly Vol. 11, No. 4 (Oct., 1920), pp. 297–303    মৃত্যু  থাম্ব|  এডিংটন ২২ নভেম্বর,১৯৪৪ সালে কেমব্রিজের ইভলিন নার্সিং হোমে ক্যান্সারের জন্য মারা যান। তার শরীর ২৭ নভেম্বর ১৯৪৪ সালে কেমব্রিজ শ্মশানঘাট (কেমব্রীজশায়ার)-এ শবদাহ করা হয়। তার দেহাবশেষ কেমব্রিজের আ'সেনশন প্যারিশ কবরখানায় তার মায়ের কবরের পাশে সমাহিত করা।   রচনাসমূহ   ১৯১৪: স্টেলার মুভমেন্ট্‌স অ্যান্ড দ্য স্টাকচার অফ দ্য ইউনিভার্স (Stellar Movements and the Structure of the Universe) London: Macmillan.  ১৯২০: স্পেস, টাইম অ্যান্ড গ্র্যাভিটেশন: অ্যান আউটলাইন অফ দ্য জেনারেল রিলেটিভিটি থিওরি (Space, Time and Gravitation: An Outline of the General Relativity Theory) Cambridge University Press.   ১৯২৩, ১৯৫২: The Mathematical Theory of Relativity. Cambridge University Press.  ১৯২৬: Stars and Atoms. Oxford: British Association.  ১৯২৬: The Internal Constitution of Stars. Cambridge University Press.   ১৯২৮: Fundamental Theory. Cambridge Un'iversity Press.  ১৯২৮: 'The Nature of the Physical World. MacMillan. 1935 replica edition: , University of Michigan 1981 edition:  (1926–27 Gifford lectures)  ১৯২৯: Science and the Unseen World. Macmillan. , 2004 reprint:   19nn. The Expanding Universe: Astronomy's 'Great Debate', 1900-1931. Cambridge University Press.   ১৯৩০: Why I Believe in God: Science and Religion, as a Scientist Sees It ১৯৩৫: New Pathways in Science. Cambridge University Press.  ১৯৩৬: Relativity Theory of Protons and Electrons. Cambridge Univ. Press.  ১৯৩৯: Philosophy of Physical Science. Cambridge University Press.  (1938 Tarner lectures at Cambridge))  ১৯২৫: The Domain of Physical Science. 2005 reprint:   ১৯৪৬: Fundamental Theory''. Cambridge University Press.   তথ্যসূত্র   বিষয়শ্রেণী:জ্যোতিঃপদার্থবিজ্ঞানী বিষয়শ্রেণী:ইংরেজ জ্যোতির্বিজ্ঞানী বিষয়শ্রেণী:১৮৮২-এ জন্ম বিষয়শ্রেণী:১৯৪৪-এ মৃত্যু বিষয়শ্রেণী:ব্রুস পদক বিজয়ী বিষয়শ্রেণী:কেমব্রিজ বিশ্ববিদ্যালয়ের প্রাক্তন শিক্ষার্থী বিষয়শ্রেণী:২০শ শতাব্দীর ব্রিটিশ পদার্থবিজ্ঞানী বিষয়শ্রেণী:ট্রিনিটি কলেজ, কেমব্রিজের প্রাক্তন শিক্ষার্থী বিষয়শ্রেণী:রাজোচিত জ্যোতির্বিজ্ঞান সংস্থার সভ্য বিষয়শ্রেণী:রয়েল সোসাইটির সভ্য বিষয়শ্রেণী:নাইটস ব্যাচেলর বিষয়শ্রেণী:রয়্যাল নেদারল্যান্ডস কলা ও বিজ্ঞান একাডেমির সদস্য বিষয়শ্রেণী:রয়েল পদক বিজয়ী বিষয়শ্রেণী:মার্কিন ফিলোসফিক্যাল সোসাইটির আন্তর্জাতিক সদস্য
অরুণা নারায়ণ কাল্লে একজন ভারতীয় সঙ্গীতশিল্পী যিনি সারেঙ্গি বাজান। তিনি আন্তর্জাতিকভাবে সফল সারেঙ্গি বাদক রাম নারায়ণের কন্যা এবং পেশাদার সারেঙ্গি বাদক হিসেবে প্রথম ভারতীয় মহিলা বলে বিবেচিত।   প্রাথমিক জীবন এবং কর্মজীবন  অরুণা সবসময় তাঁর বাবাকে সারেঙ্গি বাজাতে দেখতেন এবং মাঝে মাঝে তিনি তাঁর জন্য তানপুরা বাজাতেন। অরুণা ১৯৭৩ সালে মাত্র ১৮ বছর বয়সে নিজেই সারেঙ্গি বাজানো শেখার সিদ্ধান্ত নেন। তাঁর বাবা নাসিক থেকে তাঁর জন্য একটি সারেঙ্গি কিনেছিলেন, যেটি আগে একজন ভ্রমণকারী সাধুর ছিল। ২০১৯ সাল থেকে তিনি এখনও এই সারেঙ্গি বাজাচ্ছেন।  প্রশিক্ষণের তিন বছরের মধ্যেই, তিনি জাতীয় পরিবেশনা কেন্দ্রে তাঁর প্রথম বাদ্য-পরিবেশনা করেন। এরপর তিনি তাঁর বাবার সাথে এনসিপিএ-তে মাস্টারক্লাসে গিয়েছিলেন, যেখানে সুরবাহার বাদক অন্নপূর্ণা দেবী এবং তবলা বাদক আহমেদ জান থিরাকওয়া ছিলেন।  পুনেতে তাঁর বিয়ের পরও তিনি বাবার কাছ থেকে সারেঙ্গি বাদন শেখা অব্যাহত রেখেছিলেন। তিনি প্রায়শই পুনে এবং মুম্বাইয়ের মধ্যে যাতায়াত করতেন। তাঁর বাবার মতো, তিনিও একক বাদ্যযন্ত্র হিসেবে সারেঙ্গিকে জনপ্রিয় করার জন্য কাজ করেছেন। তিনি অন্যান্য ঘরাণার সঙ্গীতের সাথেও সারেঙ্গি বাদন করেছেন। কানাডার তাফেলমুসিক বারোক অর্কেস্ট্রার সাথে কাজ করার সময় তিনি আন্তোনিও ভিভাল্ডির ফোর সিজনস-এ বেহালার স্থানে একক সারেঙ্গি বাদন করেছিলেন এবং পরে সান ফ্রান্সিসকোর ক্রোনোস কোয়ার্টেটের জন্য সঙ্গীত রচনা করেছিলেন। তবে, তিনি ফিউশন সঙ্গীত এড়িয়ে চলেন।  মনসুন ওয়েডিং (২০০১) এবং লাইফ অফ পাই (২০১২)-এর মতো চলচ্চিত্রের পটভূমি সুর রচনায় অরুণা সহায়তা করেছেন এবং সাধারণত এই ধরনের প্রকল্পের জন্য সুরকার মাইকেল ডায়ানার সাথে কাজ করেন।   চলচ্চিত্রের সঙ্গীতে  চলচ্চিত্র প্রকাশের তারিখ মনসুন ওয়েডিং  ২০০১ লাইফ অফ পাই ২০১২   ব্যক্তিগত জীবন  অরুণা নারায়ণ হলেন সারেঙ্গী বাদক রাম নারায়ণের কন্যা এবং সরোদ বাদক ব্রিজ নারায়ণের বোন। তিনি মুম্বাইতে জন্মগ্রহণ করেন ও বড় হয়ে ওঠেন। বিয়ের পর তিনি পুনেতে চলে আসেন। ২০১৯ সাল থেকে, তিনি কানাডার টরন্টোতে থাকেন।   তথ্যসূত্র        অলমিউজিকে অরুণা নারায়ণ  বিষয়শ্রেণী:২১শ শতাব্দীর ভারতীয় নারী সঙ্গীতজ্ঞ বিষয়শ্রেণী:ভারতীয় নারী ধ্রুপদী সংগীতশিল্পী বিষয়শ্রেণী:হিন্দুস্তানি বাদ্যযন্ত্রী বিষয়শ্রেণী:২০শ শতাব্দীর ভারতীয় সঙ্গীতজ্ঞ বিষয়শ্রেণী:সারেঙ্গি বাদক বিষয়শ্রেণী:মুম্বইয়ের সঙ্গীতজ্ঞ বিষয়শ্রেণী:জীবিত ব্যক্তি বিষয়শ্রেণী:১৯৫০-এর দশকে জন্ম বিষয়শ্রেণী:অপর্যালোচিত অনুবাদসহ পাতা
মূল পাতায় ফেরত যান।   কিরীটী রায় (মানবাধিকার কর্মী) (নতুন নিবন্ধ তৈরি)   উন্নতির অধিকার (নতুন নিবন্ধ তৈরি)   বয়োঃজ্যেষ্ঠ অধিকার (নতুন নিবন্ধ তৈরি)   উদ্ভিদ অধিকার (নতুন নিবন্ধ তৈরি) আবু সাঈদ (আলাপ) ০৬:১৪, ২৩ ডিসেম্বর ২০১৯ (ইউটিসি)  আইনের চোখে সমতা (নতুন নিবন্ধ তৈরি) ইফতেখার নাইম  ১৩:৩৭, ২৩ ডিসেম্বর ২০১৯ (ইউটিসি)  বিজ্ঞান ও সংস্কৃতির অধিকার (নতুন নিবন্ধ তৈরি) - Shahriar Kabir Pavel (আলাপ) ০২:২৬, ৩০ ডিসেম্বর ২০১৯ (ইউটিসি)  চিন্তার স্বাধীনতা (নতুন নিবন্ধ তৈরি) - ইফতেখার নাইম  ব্যক্তি নিরাপত্তা (নতুন নিবন্ধ তৈরি) - দেলোয়ার  ভয় থেকে স্বাধীনতা (নতুন নিবন্ধ তৈরি) - অংকন  মায়ের অধিকার (নতুন নিবন্ধ তৈরি) - দেলোয়ার  বিষয়শ্রেণী:মানবাধিকারের পক্ষে উইকি
নায়ার সুলতানা (জন্ম তৈয়বা বানু; ১৯৩৭– ২৭ অক্টোবর ১৯৯২) ছিলেন একজন পাকিস্তানি চলচ্চিত্র অভিনেত্রী।  তিনি ১৯৫০ এবং ১৯৬০ এর দশকে ললিউডে বড় পর্দার অন্যতম অভিনেত্রী ছিলেন।  তিনি পাকিস্তানে মালকা-ই-জজবাত (ভাবের রানি) নামে পরিচিত ছিলেন।   ব্যক্তিগত জীবন  নয়ার সুলতানা ১৯৩৭ সালে ব্রিটিশ ভারতের আলিগড়ে একটি মুসলিম পরিবারে জন্মগ্রহণ করেছিলেন। তিনি ব্রিটিশ ভারতের আলিগড় মহিলা কলেজে পড়াশোনা করেছিলেন।Nayyar Sultana's education at Women's College of Aligarh Muslim University published 12 July 2009, Retrieved 19 July 2018 ১৯৪৭ সালে পাকিস্তানের স্বাধীনতার পর তার পরিবার করাচিতে চলে যায়। তিনি তার সহ-অভিনেতা এবং পাকিস্তানি চলচ্চিত্র শিল্পের অন্যতম প্রধান রোমান্টিক অভিনেতা দর্পণকে বিয়ে করেছিলেন। তার বড় ভাই সন্তোষ কুমারও একজন অভিনেতা ছিলেন এবং আরেক ভাই এস সুলাইমান ছিলেন একজন চলচ্চিত্র পরিচালক।   মৃত্যু  নায়ার সুলতানা ১৯৯২ সালের ২৭ অক্টোবর পাকিস্তানের করাচির আগা খান হাসপাতালে ক্যান্সারের ফলে মৃত্যুবরণ করেছিলেন।   পুরস্কার এবং স্বীকৃতি   সাত লাখ (১৯৫৭) চলচ্চিত্রের জন্য সেরা অভিনেত্রী হিসেবে জন্য নিগার পুরস্কার  সাহেলি (১৯৬০) চলচ্চিত্রের জন্য সেরা অভিনেত্রীর হিসেবে নিগার পুরস্কার  আওলাদ  (১৯৬২) চলচ্চিত্রের জন্য সেরা অভিনেত্রীর হিসেবে নিগার পুরস্কার  বেহিশত  (১৯৭৪) চলচ্চিত্রের জন্য সেরা পার্শ্ব অভিনেত্রী হিসেবে নিগার পুরস্কার   তথ্যসূত্র    বহিঃসংযোগ      বিশ্বকাপ ওয়েবসাইটে Nayyar সুলতানা চলচ্চিত্রের তালিকা  ওয়ার্ল্ড ফিল্মের (সিআইটিডব্লুএফ) ওয়েবসাইটের সম্পূর্ণ সূচকে নায়ার সুলতানার চিত্রগ্রহণ  বিষয়শ্রেণী:১৯৩৭-এ জন্ম বিষয়শ্রেণী:১৯৯২-এ মৃত্যু বিষয়শ্রেণী:পাকিস্তানি চলচ্চিত্র অভিনেত্রী বিষয়শ্রেণী:করাচির অভিনেত্রী বিষয়শ্রেণী:নিগার পুরস্কার বিজয়ী বিষয়শ্রেণী:মুহাজির ব্যক্তি বিষয়শ্রেণী:আলিগড় মুসলিম বিশ্ববিদ্যালয়ের প্রাক্তন শিক্ষার্থী বিষয়শ্রেণী:আলিগড়ের ব্যক্তি বিষয়শ্রেণী:২০শ শতাব্দীর পাকিস্তানি অভিনেত্রী বিষয়শ্রেণী:পাঞ্জাবি চলচ্চিত্র অভিনেত্রী বিষয়শ্রেণী:সিন্ধি চলচ্চিত্র অভিনেত্রী বিষয়শ্রেণী:পশতু চলচ্চিত্র অভিনেত্রী বিষয়শ্রেণী:উর্দু চলচ্চিত্র অভিনেত্রী
আদ্যপ্রাণী বা প্রোটিস্টা (গ্রিক প্রোটিস্টন/প্রোটিস্টা - সবথেকে প্রথম) হল বিভিন্ন ধরনের সরল, ইউক্যারিওট, এককোষী, আণুবীক্ষণিক জীবের শ্রেণী যাদেরকে ছত্রাক, প্রাণী বা উদ্ভিদ কোন বিভাগেই ফেলা যায় না।  বৈশিষ্ট্য এককোষী, আণুবীক্ষণিক প্রাণী। দ্বিবিভাজন বা বহুবিভাজন পদ্ধতিতে শুধু অযৌন জনন সম্পন্ন করে। সাধারণত এককোষী দেহে একটিমাত্র নিউক্লিয়াস থাকে। ব্যতিক্রম: প্যারামিসিয়ামের দুটি নিউক্লিয়াস এবং ওপালিনাতে বহু নিউক্লিয়াস থাকে। বিশেষ গমনাঙ্গের সাহায্যে গমন করে। যেমন-- অ্যামিবার ক্ষণপদ, প্যারামিসিয়ামের সিলিয়া এবং ইউগ্লিনার ফ্ল‍্যাজেলা আছে। শুধু অন্তঃকোষীয় পরিপাক পদ্ধতি দেখা যায়। সমগ্র দেহাবর্ণী দিয়ে ব্যাপন প্রক্রিয়ার মাধ্যমে গ্যাসীয় আদান প্রদানের সাহায্যে শ্বসন প্রক্রিয়া চলে। দেহে বিভিন্ন প্রকার গহ্বর বা ভ্যাকুওল (vacuole) দেখা যায়। যেমন—১। খাদ্যগহ্বর, ২। রেচনগহ্বর, ৩। জলগহ্বর, ৪। সংকোচনশীল গহ্বর ইত্যাদি। সংকোচনশীল গহ্বরের সাহায্যে দেহের অতিরিক্ত জল দেহের বাইরে মুক্ত করে, অর্থাৎ দেহে জলের ভারসাম্য বজায় রাখে। প্রোটোপ্লাজমের বিভিন্ন অংশ বিভিন্ন কোষ অঙ্গাণু সৃষ্টি করে। দেহ গোলাকার, ডিম্বাকার অথবা কোনো কোনো ক্ষেত্রে অনিয়তাকার। বিভিন্ন প্রকারের পরজীবী প্রাণী।  বিষয়শ্রেণী:জীব বিষয়শ্রেণী:জীববিজ্ঞান বিষয়শ্রেণী:অণুজীববিজ্ঞান [[বিষয়শ্রেণী:প্রোটি স্টা]]
কার্নেগী মেলন ইউনিভার্সিটি মার্কিন যুক্তরাষ্ট্রের একটি শীর্ষস্থানীয় বিশ্ববিদ্যালয়। এটি পেনসিলভানিয়া অঙ্গরাজ্যের পিট্‌সবার্গ শহরে অবস্থিত।  ইতিহাস  র‍্যাংকিং এবং খ্যাতি  ক্যাম্পাস  গবেষণা   কৃতি শিক্ষার্থী  ক্লিফোর্ড গ্লেনউড শাল, পদার্থবিজ্ঞানে নোবেল পুরস্কার ১৯৯৪, অলিভার ই বাকলি কনডেন্সড ম্যাটার প্রাইজ (১৯৫৬) জন ফর্ব্‌স ন্যাশ, অর্থনীতিতে নোবেল পুরস্কার, ১৯৯৪, জন ভন নিউম্যান থিওরি প্রাইজ (১৯৭৮), আবেল প্রাইজ (২০১৫) এডওয়ার্ড প্রেস্‌কট, অর্থনীতিতে নোবেল পুরস্কার ২০০৪ জন লুইস হল, পদার্থবিজ্ঞানে নোবেল পুরস্কার ২০০৫ অলিভার উইলিয়ামসন, অর্থনীতিতে নোবেল পুরস্কার ২০০৯, জন ভন নিউম্যান অ্যাওয়ার্ড (১৯৯৯) ডেল টমাস মর্টেনসেন,  অর্থনীতিতে নোবেল পুরস্কার ২০১০ অ্যালেন নেওয়েল, টুরিং পুরস্কার ১৯৭৫, ন্যাশনাল মেডেল অব সায়েন্স (১৯৯২)  জেমস ডোনাল্ড মিন্ডল, আইইই মেডেল অব অনার ২০০৬, জে জে এবার্স অ্যাওয়ার্ড (১৯৮০), আইইইই সলিড-স্টেট সার্কিটস অ্যাওয়ার্ড (১৯৮৯)  মিং-না ওয়েন, মার্কিন অভিনেত্রী   কৃতি শিক্ষক ক্লিনটন জোসেফ ডেভিসন, পদার্থবিজ্ঞানে নোবেল পুরস্কার ১৯৩৭, কমস্টক প্রাইজ ইন ফিজিক্স (১৯২৮), এলিয়ট ক্রেসন মেডেল (১৯৩১), হিউস মেডেল (১৯৩৫) অটো ষ্টের্ন, পদার্থবিজ্ঞানে নোবেল পুরস্কার, ১৯৪৩ হার্বার্ট সাইমন, অর্থনীতিতে নোবেল পুরস্কার ১৯৭৮, টুরিং পুরস্কার (১৯৭৫), ন্যাশনাল মেডেল অব সায়েন্স (১৯৮৫), হ্যারল্ড পেন্ডার অ্যাওয়ার্ড (১৯৮৭), ভন নিউম্যান থিওরি প্রাইজ (১৯৮৮) জন পোপল, রসায়নে নোবেল পুরস্কার, ১৯৯৮আর্ভিং ল্যাংমুইর অ্যাওয়ার্ড (১৯৭০), ডেভি মেডেল (১৯৮৮), কপলি মেডেল (২০০২) অ্যালান পারলিস, প্রথম টুরিং পুরস্কার, ১৯৬৬, কম্পিউটার পাইওনিয়ার অ্যাওয়ার্ড (১৯৮৫) মার্টন মিলার, অর্থনীতিতে নোবেল পুরস্কার ১৯৯০ লারস পিটার হ্যান্সেন, অর্থনীতিতে নোবেল পুরস্কার ২০১৩ পল জন ফ্লোরি, রসায়নে নোবেল পুরস্কার ১৯৭৪, ন্যাশনাল মেডেল অব সায়েন্স (১৯৭৪), প্রিস্টলি মেডেল (১৯৭৪), পার্কিন মেডেল (১৯৭৭), এলিয়ট ক্রেসন মেডেল (১৯৭১), পিটার ডিবাই অ্যাওয়ার্ড (১৯৬৯) পল সি লতেরবার, চিকিৎসাবিজ্ঞানে নোবেল পুরস্কার ২০০৩, কিয়োটো প্রাইজ (১৯৯৪), আইইইই মেডেল অব অনার (১৯৮৭), ন্যাশনাল মেডেল অব সায়েন্স (১৯৮৭), হার্ভে প্রাইজ (১৯৮৬) অ্যালেন নেওয়েল, টুরিং পুরস্কার ১৯৭৫ ডানা স্টুয়ার্ট স্কট, টুরিং পুরস্কার ১৯৭৬ রবার্ট বব ফ্লয়েড, টুরিং পুরস্কার ১৯৭৮ রাজ রেড্ডি, টুরিং পুরস্কার ১৯৯৪ ম্যানুয়েল ব্লাম, টুরিং পুরস্কার ১৯৯৫ এডমুন্ড এম. ক্লার্ক, টুরিং পুরস্কার ২০০৭ লেসলি ভ্যালিয়ান্ট, টুরিং পুরস্কার ২০১০  তথ্যসূত্র  বিষয়শ্রেণী:মার্কিন যুক্তরাষ্ট্রের বিশ্ববিদ্যালয় বিষয়শ্রেণী:পেনসিলভেনিয়ার বিশ্ববিদ্যালয় ও কলেজ বিষয়শ্রেণী:কার্নেগী মেলন বিশ্ববিদ্যালয় বিষয়শ্রেণী:১৯০০-এ প্রতিষ্ঠিত শিক্ষাপ্রতিষ্ঠান বিষয়শ্রেণী:মার্কিন যুক্তরাষ্ট্রের প্রযুক্তি বিশ্ববিদ্যালয় বিষয়শ্রেণী:১৯০০-এ প্রতিষ্ঠিত বিশ্ববিদ্যালয় ও কলেজ
থাম্ব কিরপি হল একটি ছোট ঐতিহ্যবাহী হস্তচালিত আগাছা কাটার হাতিয়ার। এটি ভারতে বহু-উদ্দেশ্যের বাগান করার সরঞ্জাম হিসাবে বিকশিত হয়েছে। সরঞ্জামটিতে একটি কাঠের হাতল এবং একটি বাঁকা ব্লেড রয়েছে। ব্লেডের বাইরের বক্ররেখার কাটার প্রান্তটি হাতের হো যন্ত্রের মত ব্যবহার করা যেতে পারে, যখন ভিতরের প্রান্তটি মৃত গাছপালা বা শক্ত শিকড় কাটতে ব্যবহার করা যায়। বিন্দুযুক্ত ডগা গভীর শিকড় বের করার জন্য ব্যবহার করা যেতে পারে। Kirpi organic catalogue.com. Retrieved January 3, 2011   তথ্যসূত্র   বিষয়শ্রেণী:বাগান করার সরঞ্জাম
বিজয়পুর বাংলাদেশের নেত্রকোনা জেলার দুর্গাপুর উপজেলার কুল্লাগড়া ইউনিয়নের একটি আকর্ষণীয় পর্যটন স্থান। এটি প্রাকৃতিক সৌন্দর্যের জন্য বিখ্যাত। বিজয়পুরের শসারপাড় এলাকায় সাদামাটি পাওয়া যায়; যা সারাদেশে পাঠানো হয়। বিজয়পুরের সাদামাটি বাংলাদেশের একটি ভৌগোলিক নির্দেশক পণ্য (জিআই)।   অবস্থান  ময়মনসিংহ বিভাগের নেত্রকোণা জেলার দূর্গাপুর উপজেলা সদর থেকে সাত কিলোমিটার দূরে বিজয়পুর গ্রামটি অবস্থিত। বিজয়পুর একটি সীমান্তবর্তী গ্রাম; এখানে বিজিবির সীমান্তফাঁড়ি রয়েছে। এর পার্শ্ববর্তী গ্রামগুলো হচ্ছে মাইজপাড়া, আড়াপাড়া ও বহেরাতলী।  বিবরণ বাংলাদেশের নেত্রকোনা জেলার দুর্গাপুর উপজেলার বিজয়পুরের গোপালপুর সাদামাটির পাহাড়ের জন্য বেশ বিখ্যাত। এই পাহাড়ি মাটিকে কেওলিং বা অ্যালুমিনিয়াম সমৃদ্ধ চিনামাটি বলা হয়। যার রাসায়নিক সংকেত Al²0³.2SiO².2H²O এবং রাসায়নিক নাম হাইড্রেটেড অ্যালুমিনো সিলিকেট। এই মাটি সিমেন্ট কারখানা সহ বিভিন্ন কারখানায় ব্যবহার করা হয়। চীন দেশের মানুষেরা সর্বপ্রথম এই মাটি ব্যবহার করেছিল, এই কারণে একে চিনামাটি বলা হয় ।প্রকৃত পক্ষে এই এলাকার প্রায় সব গ্রামেই সাদা মাটি পাওয়া গেলেও বিজয়পুর বেশি জনপ্রিয় তার প্রাকৃতিক সৌন্দর্যের জন্যেই। বিজয়পুরের মূল আকর্ষণ সাদামাটির পাহাড় হলেও এখানে নীল পানির জলাশয় দেখা যায়। অনেক উঁচু উঁচু টারশিয়ারী পাহাড়ে সমৃদ্ধ বিজয়পুর। পাহাড়ের পাদদেশে বিভিন্ন রহস্যময় গুহাও চোখে পড়ে: সম্ভবত মুক্তিযুদ্ধের সময় মুক্তিযোদ্ধারা গুহাগুলোতে অবস্থান নেয়। সীমান্তফাঁড়ির পাশে পাহাড়ে ওঠার ব্যবস্থা রয়েছে; এখান থেকে সোমেশ্বরী নদীর সৌন্দর্য উপভোগ করা যায়।   যাতায়াত  দুর্গাপুর সদর ও বিরিশিরি - এই দুটি জায়গাই সোমেশ্বরী নদীর মাধ্যমে বিজয়পুর থেকে বিচ্ছিন্ন। নদী পার হয়ে শিবগঞ্জ থেকে কামারখালী হয়ে বিজয়পুরে যেতে হয়। তাছাড়া সোমেশ্বরী নদী হয়ে নৌকা করেও কামারখালী পর্যন্ত যাওয়া যায়।   চিত্রশালা   আরও দেখুন   দুর্গাপুর উপজেলা;  বিরিশিরি।   তথ্যসূত্র   বিষয়শ্রেণী:নেত্রকোণা জেলার দর্শনীয় স্থান বিষয়শ্রেণী:নেত্রকোণা জেলা
ভারতকোষ ১৯৫৯ সালে (১৯৬৪),সম্পাদনা, সুশীল কুমার দে, বঙ্গীয় সাহিত্য পরিষদ পাঁচ খণ্ডে বাংলা ভাষায় প্রকাশ করে। এখানে আনুমানিক ৪০০০টি নিবন্ধ আছে। এর অনলাইন সংস্করন পাওয়া যেতে পারে সংক্ষিপ্ত আকারে এখানে।  বর্ণানুক্রমিক তালিকা    অক্ষর  পাতা  আদ্যক্ষর  অবশিষ্ট  % সম্পূর্করণপ্রথম খন্ডঅ  ১  ০০০  ০০০  ০%অ্যা  ১  ০০০  ০০০  ০%আ  ১  ০০০  ০০০  ০%ই  ১  ০০০  ০০০  ০%ঈ  ১  ০০০  ০০০  ০%উ  ১  ০০০  ০০০  ০%ঊ  ১  ০০০  ০০০  ০%ঋ  ১  ০০০  ০০০  ০%এ  ১  ০০০  ০০০  ০%ঐ  ১  ০০০  ০০০  ০%ও  ১  ০০০  ০০০  ০%ঔ  ১  ০০০  ০০০  ০%ক  ১  ০০০  ০০০  ০%তৃতীয় খন্ড খ  ১  ০০০  ০০০  ০%গ  ১  ০০০  ০০০  ০%ঘ  ১  ০০০  ০০০  ০%ঙ  ১  ০০০  ০০০  ০%চ  ১  ০০০  ০০০  ০%ছ  ১  ০০০  ০০০  ০%জ  ১  ০০০  ০০০  ০%ঝ১০০০০০০০%ঞ১০০০০০০০%ট১০০০০০০০%ঠ১০০০০০০০%ড১০০০০০০০%ড়১০০০০০০০%ঢ১০০০০০০০%ঢ়১০০০০০০০%ণ১০০০০০০০%ত১০০০০০০০%থ১০০০০০০০%চতুর্থ খন্ডদ১০০০০০০০%ধ১০০০০০০০%ন১০০০০০০০%প১০০০০০০০%ফ১০০০০০০০%পঞ্চম খন্ডব১০০০০০০০%ভ১০০০০০০০%ম১০০০০০০০%য১০০০০০০০%র১০০০০০০০%ল১০০০০০০০%শ১০০০০০০০%ষ১০০০০০০০%স১০০০০০০০%হ১০০০০০০০% মোট  ০  ০  ০%